સ્વામી ચિન્મયાનંદજી ઉપરના માર્ક્સવાદી વિદ્યાર્થી સંગઠન દ્વારા થયેલા હુમલાના પ્રયાસની વિરુદ્ધમાં, અ. ભા. વિદ્યાર્થી પરિષદે વળતે દિવસે વિશાળ સંખ્યામાં વિરોધ-રેલીનું આયોજન કર્યંુ. વિદ્યાર્થી પરિષદનું વિરોધ સરઘસ નગરના મુખ્ય માર્ગો ઉપરથી પસાર થતું હતું, તે દરમ્યાન કેરળ સ્ટુડન્ટ ફેડરેશન-માર્ક્સવાદી સંગઠનના યુવકોએ વિદ્યાર્થી પરિષદના સરઘસ ઉપર સીધો હુમલો કર્યો. વિદ્યાર્થી પરિષદના કાર્યકર્તાઓએ તેનો મજબૂત મુકાબલો કર્યો. આ સંઘર્ષ દરમ્યાન વિદ્યાર્થી પરિષદના અનેક કાર્યકરો ઘવાયા એ સાથે જ કેટલાય માર્ક્સવાદી યુવકો પણ ઘાયલ થયા અને તેમને હૉસ્પિટલમાં લઈ જવામાં આવ્યા. કેરળના જાહેરજીવનમાં માર્ક્સવાદીઓનો મજબૂત મુકાબલો કરવાના આ પ્રસંગથી ભારે ચકચાર મચી ગઈ !